| **בנק ישראל**דוברות והסברה כלכלית |  | ‏ירושלים, כ"ג סיוון, התשפ"ב‏‏22 יוני 2022 |
| --- | --- | --- |

הודעה לעיתונות:

התפתחות החוב של המגזר הפרטי הלא-פיננסי ברביע הראשון של 2022

להלן תמצית ההתפתחויות בנתוני החוב של המגזר הפרטי הלא-פיננסי ברביע הראשון של השנה:

* נמשכה עלייה ביתרת החוב של **המגזר העסקי** בהיקף של כ-41 מיליארדי ש"ח (3.7%) שמקורה בעיקר בעלייה ביתרת החוב לבנקים.
* גם יתרת **החוב לדיור של משקי הבית** המשיכה לגדול ברביע זה בהיקף של כ-21 מיליארדים (4.3%), ונבעה בעיקר מעלייה בהיקף המשכנתאות החדשות שנטלו משקי הבית מהבנקים.
* ביתרת **החוב לא-לדיור** נרשמה ברביע הראשון עלייה בהיקף של כ-7 מיליארדים (3.3%), וכמחציתה היא לגופים המוסדיים.
1. החוב של המגזר העסקי הלא-פיננסי**[[1]](#footnote-1)**
* מהחטיבה למידע ולסטטיסטיקה נמסר, כי ברביע הראשון של שנת 2022 נמשכה העלייה ביתרת החוב של המגזר העסקי בהיקף של כ-41 מיליארדי ש"ח (3.7%) לרמה של כ-1.1 טריליונים. העלייה ביתרת החוב נבעה מגיוסי חוב נטו שהסתכמו בכ-34 מיליארדי ש"ח והורכבו בעיקרם מהלוואות בנקאיות ובעיקר לחברות מענף הבינוי. פיחות של כ-2.1% בשער החליפין של השקל מול הדולר תרם אף הוא לעלייה בשווי של החוב הנקוב במט"ח והצמוד לו.

השפעות אלו הביאו לכך כי ברביע זה נרשם שיעור שינוי שנתי גבוה של כ-22% ביתרת החוב לבנקים. גם החוב למלווים חוץ-בנקאיים גדל ברביע זה בשיעור שינוי שנתי של כ-7%. (איורים 1,2).

* ברביע הראשון של השנה **הנפיק המגזר העסקי** אג"ח בשווי של כ-12 מיליארדי ש"ח, נמוך מעט מממוצע הגיוסים הרבעוני של ארבעת הרביעים הקודמים (כ-13 מיליארדים בממוצע לרביע). חברות מענף הנדל"ן והבינוי ממשיכות להוביל בגיוסים – כ-67% מההנפקות ברביע זה בוצעו על ידן; בחודשים אפריל-מאי 2022 הנפיק המגזר העסקי אג"ח בשווי של כ-4 מיליארדי ש"ח בממוצע חודשי, נמוך מעט מממוצע הגיוסים ב-12 החודשים הקודמים שעמד על כ-5 מיליארדים. (איור 3).
* ברביע הראשון של השנה **המרווח[[2]](#footnote-2) בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות** התרחב לכ-1.42 נק' האחוז, המשך להתרחבות שהחלה ברביע השלישי של שנת 2021 ולאחר ההצטמצמות שנרשמה החל מהרביע השני של שנת 2020; בחודשים אפריל-מאי 2022 המרווח המשיך להתרחב עד לרמה של כ-1.82 נק' האחוז. (איור 4).

**לוח 1: התפלגות החוב של המגזר העסקי הלא-פיננסי**1



**איור 1: אומדן לתנועות של סך החוב של המגזר העסקי הלא-פיננסי**

****

**איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי**

****

**איור 3: הנפקות אג"ח של המגזר העסקי הלא-פיננסי במהלך הרביע, לפי ענפים**

****

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות
(ממוצע חודשי)**

****

1. החוב של משקי הבית
* ברביע הראשון של שנת 2022 **יתרת החוב של משקי הבית** המשיכה לגדול בכ-28 מיליארדים (4%), הן בחוב לדיור והן בחוב לא-לדיור, לרמה של כ-720 מיליארדי ש"ח. נמשכה העלייה ביתרת **החוב לדיור** (כ-21 מיליארדי ש"ח) וכן בשיעור הגידול בה שעמד על כ-4.3% ברביע זה; גם יתרת **החוב לא-לדיור** המשיכה לגדול ברביע זה בשיעור של כ-3.3% לרמה של כ-222 מיליארדים, לאחר ירידה בה בשנת 2020 על רקע משבר הקורונה. כמחצית מהעלייה ביתרת החוב לא-לדיור היא לגופים המוסדיים. (איור 5).
* ברביע הראשון של שנת 2022 נטילת משכנתאות חדשות הסתכמה בכ-35 מיליארדי ש"ח, גבוה משמעותית מהממוצע הרבעוני של השנים שלפני כן. עם זאת, בחודשים אפריל-מאי 2022 נרשמה ירידה קלה בנטילת משכנתאות חדשות והן הסתכמו בממוצע חודשי של כ-11 מיליארדי ש"ח. (איור 6).

**לוח 2: יתרות החוב של משקי הבית1**



**איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור**

****

**איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)**



ראה קישור למידע נוסף בנושא המופיע באתר הבנק בדף [יתרות האשראי במשק](https://www.boi.org.il/he/DataAndStatistics/Pages/MainPage.aspx?Level=3&Sid=74&SubjectType=2), קישור [לנתוני משכנתאות](http://www.boi.org.il/he/BankingSupervision/Data/Pages/Tables.aspx?ChapterId=13), קישור לנתוני [מחירים בבנקים](http://www.boi.org.il/he/BankingSupervision/Data/Pages/Tables.aspx?ChapterId=6).

1. חברות עסקיות ישראליות, ללא בנקים, חברות כרטיסי אשראי וחברות ביטוח. [↑](#footnote-ref-1)
2. השינוי במרווח בין רביע לרביע מחושב כהפרש בין המרווח הממוצע בחודש האחרון של הרביע הנסקר לבין המרווח הממוצע בחודש האחרון של הרביע הקודם. [↑](#footnote-ref-2)